GiliGold/VAD_KnessetCorpus huggingface dataset:
גדעון סער: חבר הכנסת ריבלין ביטא את עמדתי.
יורם מרציאנו: זה הגיוני.
יורם מרציאנו: אני אומר לך, אתה צודק.
רוחמה אברהם-בלילא: הצעתכם מתקבלת.
רוחמה אברהם-בלילא: ההצבעה תהיה על העברת הדיון לוועדת העבודה והרווחה.
קריאה: הפעם יש לנו יושב-ראש קואליציה נדיב.
אורי אריאל: נכון מאוד.
אורי אריאל: אני מציע שיושב-ראש הקואליציה ייקרא מכאן ואילך "הנדיב הידוע".
רוחמה אברהם-בלילא: מי בעד העברת הצעת החוק לוועדת העבודה והרווחה?
רוחמה אברהם-בלילא: ההצעה תידון בוועדת העבודה והרווחה.
יורם מרציאנו: תודה רבה לך, אורי אריאל,
רוחמה אברהם-בלילא: סעיף 73.
שלי יחימוביץ': גברתי היושבת-ראש, אני מבקשת לנמק.
יורם מרציאנו: הדפנסיבי במשחק הוא זה שלא מתישים אותו.
רוחמה אברהם-בלילא: יורם.
רוחמה אברהם-בלילא: אנחנו בסעיף 73 – תיקון חוק שכר מינימום (העלאת סכומי שכר מינימום – הוראת שעה), התשס"ו-2006.
גדעון סער: על שכר מינימום גם אני מבקש לדבר.
רוחמה אברהם-בלילא: לא אתן לך לדבר, אתה כל רגע מפריע לי.
רוחמה אברהם-בלילא: אתה לא נותן לי לסיים משפט.
רוחמה אברהם-בלילא: מה זה, באמת.
גדעון סער: ביקשתי לדבר.
רוחמה אברהם-בלילא: אם אתה רוצה, תצביע.
רוחמה אברהם-בלילא: אני גם רואה.
נסים זאב: צריך גם שתיקת מינימום.
רוחמה אברהם-בלילא: מדובר בדחיית המועדים להעלאת שכר המינימום שנקבעו בחוק ב-2006.
רוחמה אברהם-בלילא: שלושה ביקשו לנמק: חברת הכנסת יחימוביץ, גדעון סער ואורי אריאל.
רוחמה אברהם-בלילא: בבקשה, בקצרה.
שלי יחימוביץ': הסעיף הזה בחוק ההסדרים עומד בניגוד גמור להסכם הקואליציוני עם מפלגת העבודה.
שלי יחימוביץ': לצערי הרב הוא עבר אצל המחליטים בממשלה, בהתנגדות של יושב-ראש המפלגה, שר הביטחון עמיר פרץ, ובהרמת יד של השרים.
שלי יחימוביץ': זאת ההזדמנות של חברי הכנסת של מפלגת העבודה לתקן את העיוות הזה, ולהצביע בעד הפעימה הקרובה בחוק שכר המינימום, ואי-ביטולה.
שלי יחימוביץ': הדחייה של הפעימה הזאת בשכר המינימום, משמעותה 1,350 ש"ח לעובד.
שלי יחימוביץ': זה הון תועפות לאדם שמרוויח שכר מינימום.
שלי יחימוביץ': גזלנו את זה מהאנשים האלה, אף-על-פי שהבטחנו להם את זה בהסכם הקואליציוני ואף-על-פי שחוקקנו את זה בחוק.
שלי יחימוביץ': אני מבקשת מחברי לסיעה שגם אם עד עכשיו הצביעו עם הקואליציה בשל אחריות קואליציונית – שינהגו באחריות כלפי הבוחרים שלנו ויעמידו את החוק הזה.
שלי יחימוביץ': יורם, קודם אמרת שיש חוקים שאנחנו נותנים להם לגסוס לאט ויש כאלה שבהם עושים וידוא הריגה.
שלי יחימוביץ': כאן צריך לעשות וידוא הריגה.
יורם מרציאנו: הייתי שמח אם היית עושה את זה בסיעת העבודה, מעלה את העניין הזה.
יורם מרציאנו: היינו מקיימים עליו דיון ומקבלים עליו החלטה.
שלי יחימוביץ': מה דיון, זה הסכם קואליציוני.
יורם מרציאנו: אגב, לא ראיתי שהיום כיבדת את החלטות הסיעה פה בדיון.
שלי יחימוביץ': סליחה, חברים, היתה לנו החלטת סיעה היום, שאנחנו מצביעים,
אביגדור יצחקי: זה לא מעניין אותנו.
שלי יחימוביץ': עם הקואליציה אם שר האוצר חותם על התחייבויות לסיעת העבודה.
יורם מרציאנו: החלטת הסיעה היתה אחרת, בכל הכבוד.
קריאה: חברים, מה זה?
יורם מרציאנו: אני אשאיר את הכביסה בכל מקום.
נסים זאב: זה לא דיון של מפלגת העבודה.
יורם מרציאנו: מי שיורד נמוך מתחת לחגורה זה שלי, כדי לנסות לעשות לי פה תרגיל עוקף.
יורם מרציאנו: כל התרגילים האלה, פרי יוצרך והיושבים סביבך.
יורם מרציאנו: אני מציע לך לנהוג בקצת יותר נימוס.
יורם מרציאנו: סלח לי.
יורם מרציאנו: כלפי החברים שלך.
יורם מרציאנו: אני תומך בשכר מינימום לא פחות ממך, ואת יודעת מה, אני אנהג כמו יושב-ראש המפלגה – אני אמנע.
יורם מרציאנו: ואת תצביעי בעד.
רוחמה אברהם-בלילא: אתה לא ברשות דיבור.
רוחמה אברהם-בלילא: שמענו.
יורם מרציאנו: באמת שמרתם על כבוד יושב-ראש המפלגה, אתם שומרים עליו המון.
אורי אריאל: יורם ידידי, אני רוצה לפנות לכולנו, זה לא הגון, מה שעושים פה ליושבת-ראש הוועדה, שעושה פה שעות.
אורי אריאל: מספיק.
אורי אריאל: אני מוכן להישאר פה כל הלילה, אין לי בעיה.
אורי אריאל: אני מציע לכולנו, וגם לי, לעבור לדיון ענייני.
אורי אריאל: ראשית, אני רוצה לפנות לידידי במפלגת ש"ס, אני מאוד מבקש מהיושבת-ראש לאפשר לאחד מהם, אולי ליושב-ראש, להסביר את עמדת מפלגת ש"ס בעניין הזה.
אורי אריאל: אולי הם יצליחו לשכנע אותי.
אורי אריאל: גם את חבר הכנסת יורם מרציאנו אשמח לשמוע, מה עומד מאחורי החלטתכם.
אורי אריאל: הדבר השלישי, אני פונה לאביגדור יצחקי: אתם פוגעים בחלשים, ולא לצורך.
אורי אריאל: לעתים מקצצים לכולם כי יש שעת חירום.
אורי אריאל: זה לא נכון ואין סיבה שתמשיכו את המדיניות הקודמת של פגיעה באנשים החלשים.
אורי אריאל: זה לא יהודי, זה לא מוסרי.
אורי אריאל: אני מציע שתורידו את זה מסדר היום.
אורי אריאל: תיתני להם לדבר?
רוחמה אברהם-בלילא: אם מרגי ירצה לדבר, אתן לו.
רוחמה אברהם-בלילא: גדעון סער, בבקשה.
גדעון סער: גברתי היושבת-ראש, להזכיר, בשנת 2006 היתה מערכת בחירות ואנחנו בשנת 2006.
גדעון סער: הדגל הבולט ביותר של מפלגת העבודה במערכת הבחירות היה חוק שכר המינימום.
יורם מרציאנו: שכר מינימום צריך לעשות בארבע שנים, לא בשנתיים.
יורם מרציאנו: אחרי ארבע שנים תגיד אם יש שכר מינימום או אין שכר מינימום.
יורם מרציאנו: מספיק עם ההשמצות הפופוליסטיות האלה.
יורם מרציאנו: מספיק, פשוט בושה.
רוחמה אברהם-בלילא: אאפשר לך לענות.
אורי אריאל: ביקשתי שתדבר, תדבר, מה הבעיה.
רוחמה אברהם-בלילא: אאפשר לך.
גדעון סער: אנחנו זוכרים את אותו שיר מ"ארץ נהדרת" עם 1,000 הדולר.
גדעון סער: זה כבר נכנס לוורידים, כמו שאומרים, ברמת הציבור.
גדעון סער: רק במושב הקודם הביאה הממשלה את ההצעה.
גדעון סער: אנחנו מתקנים חוק שעבר במושב הקודם.
גדעון סער: עמיר פרץ בא והופיע פה בהופעה חגיגית במליאת הכנסת, והסבירו לנו איך מיישמים.
גדעון סער: במושב הזה אתם נותנים יד לתקן חוק שחוקקתם במושב הקודם.
אביגדור יצחקי: אין לך מושג על מה אתה מדבר.
גדעון סער: תיקון חוק שחוקק,
אביגדור יצחקי: אין לך מושג.
אביגדור יצחקי: באמת, גדעון.
אביגדור יצחקי: קצת כבוד לאנשים.
אביגדור יצחקי: תן לי להסביר.
רוחמה אברהם-בלילא: סליחה, אני לא מוכנה לתת לך את זה.
רוחמה אברהם-בלילא: כן, חבר הכנסת סער.
גדעון סער: אני לא מתנגד שהממשלה תזגזג.
גדעון סער: היא מזגזגת בכל התחומים, היא יכולה לזגזג גם בנושא המחויבויות שלה בבחירות, גם בנושא החקיקה שחוקקה.
גדעון סער: אך מה בוער לה להפר את ההתחייבות זאת במהלך החודש הקרוב, במהלך חוק ההסדרים?
גדעון סער: שתפר את ההתחייבות מחוץ לחוק ההסדרים, בעוד חודש, יהיה על זה דיון ציבורי, כל אחד יוכל להציג את עמדתו בנושא חוק שכר מינימום.
גדעון סער: גברתי, אני מציע לפצל את הסעיף הזה מחוק ההסדרים.
רוחמה אברהם-בלילא: אתה רוצה לומר משהו בקצרה?
רוחמה אברהם-בלילא: לפני שישיבו חברי הכנסת מרגי, יצחקי ומרציאנו.
רוחמה אברהם-בלילא: חבר הכנסת אורון, בבקשה.
חיים אורון: להבדיל מחבר הכנסת סער אני חושב שהסעיף הזה צריך להיות בחוק ההסדרים.
חיים אורון: מקומו כאן.
חיים אורון: אני חושב שהוא שערורייה, אבל מקומו בחוק ההסדרים.
חיים אורון: למה, כי המדינה, שסדר העדיפויות שלה מעוות, אומרת בגלוי: אנחנו דופקים את בעלי שכר המינימום לצורך מטרות אחרות.
חיים אורון: לכן הוא צריך להיות פה.
חיים אורון: אני נגדו מכול וכול, כי אני חושב שכל סדר העדיפויות מעוות.
אביגדור יצחקי: אתה נגד חוק שכר מינימום?
חיים אורון: לא, נגד כל התרגילים שעשיתם בשכר המינימום, נגד הקיצוצים בשכר המינימום.
חיים אורון: יש פה דחייה, מה זה לא?
חיים אורון: אתה יודע מה,
רוחמה אברהם-בלילא: לא, אתה לא עונה לו.
רוחמה אברהם-בלילא: סיים את הטיעון שלו.
חיים אורון: חבר הכנסת אביגדור ליברמן,
רוחמה אברהם-בלילא: יצחקי.
אביגדור יצחקי: זה לא לגמרי במקרה.
אביגדור יצחקי: אתה גם מעליב עכשיו.
חיים אורון: אני לא רוצה להעליב אף אחד.
גדעון סער: הם חברים, זה בסדר.
חיים אורון: אביגדור יצחקי.
חיים אורון: למשל, היתה הצעה לא לבטל את הרפורמה במס אלא לדחות את יישומה – לא ב-1.1.2007 אלא ב-1.1.2009.
חיים אורון: לדחות.
חיים אורון: מה לא הסבירו לי – מה זה יעשה לשווקים, מה זה יעשה ליציבות.
חיים אורון: אתה מהנהן בראש.
חיים אורון: הדחייה הזאת היא בדיוק כמו שמוציאים לך מהכיס כסף ביום 1 בינואר.
חיים אורון: לך ולי זה יצא בערך 300 ש"ח.
חיים אורון: זה בגלל הרפורמה במס.
חיים אורון: אז עכשיו אתה הולך להוציא מהכיס למי שחשבו – אני מודה, היה מי שהשלה אותם שיש להם עכשיו מסלול.
חיים אורון: איפה יורם?
יורם מרציאנו: שומע.
חיים אורון: יש להם מסלול ל-1,000 דולר.
חיים אורון: אגב, היום 1,000 דולר – לא עלינו.
חיים אורון: זה כמו 900-800 דולר פעם.
חיים אורון: איבדנו הרבה כסף.
חיים אורון: אגב, אני אצביע בעד שזה יהיה בחוק ההסדרים, ונעשה לכם בית ספר על החוק עצמו – לכם ולכל מי שהיה סביבו.
חיים אורון: זאת בדיוק אחת הדוגמאות לעיוות.
חיים אורון: כי יש מקורות.
חיים אורון: אתם יודעים, יש מאיפה להביא כסף.
חיים אורון: אתם יודעים.
חיים אורון: אתם החלטתם – "אתם" זו הממשלה, כולם – לדפוק את אלה.
חיים אורון: רק בנס ניצלתם מסיפור הקצבאות והשחיקה.
חיים אורון: זה לא כי השתכנעתם כי זה עוול נורא, אלא כי המדד הפך את הסיפור.
חיים אורון: יש אלוהים.
גדעון סער: אולי אם הדולר ימשיך לרדת, יעמדו גם בהתחייבות.
נסים זאב: אם מרגי לא ישכנע, אני מבקש לדבר אחריו.
יעקב מרגי: העמדת אתגר רציני.
יעקב מרגי: יישר כוח לאורי אריאל על האתגר שנתן לי.
יעקב מרגי: אין ספק שהייתי שמח היום אם הייתי יכול לבטל את ההקפאה הזאת של שכר המינימום.
אורי אריאל: בידך הדבר.
אורי אריאל: בזה הרגע.
יורם מרציאנו: אני לא יכול, אתה יכול.
יעקב מרגי: ארבע שנים אני מנסה לא להתקלקל, לא מתפרץ לדבריכם, וגם מנסה לא לחטוף.
אורי אריאל: צודק, מחילה.
יעקב מרגי: הייתי שמח אם היינו יכולים לטרפד היום את רצון הממשלה.
יעקב מרגי: אני אומר, לבושתי ולחרפת המשמעת הקואליציונית איאלץ, משיקולים אחרים, הישגים אחרים, שיהיו, בעזרת השם, במהלך הדיונים בחוק ההסדרים ובחוק התקציב, לתמוך בעמדת הממשלה.
יעקב מרגי: כל זה בתקווה שזה יהיה רק להוראת שעה, נקודה.
יעקב מרגי: סיימתי.
אורי אריאל: שאלה קצרה.
רוחמה אברהם-בלילא: לא, זה לא שאלות ותשובות.
רוחמה אברהם-בלילא: הוא סיים את דבריו.
רוחמה אברהם-בלילא: לא קיבלת את רשות הדיבור.
נסים זאב: אפשר להגיד משפט אחד?
רוחמה אברהם-בלילא: אחרי שיורם מרציאנו ידבר.
אביגדור יצחקי: אני חושב שמה שנעשה פה לשרי ממשלת ישראל, גם מקדימה, גם מהעבודה, גם מש"ס, גם מאחרים,
ראובן ריבלין: אז בעצם ביבי אשם בכול.
אביגדור יצחקי: כל זה בלי לבדוק את המשאים ומתנים ואת מה שנעשה בעניין הזה.
אביגדור יצחקי: קודם כול, כמו בכל הערב הזה, זו הצגה של נתונים לא נכונים.
אביגדור יצחקי: זו אי-הבנה של התהליכים, איך הם קרו.
אביגדור יצחקי: אני מתפלא.
אביגדור יצחקי: הדברים האלה כתובים בעיתון.
אביגדור יצחקי: מילא, את חוק ההסדרים לא קוראים.
אביגדור יצחקי: אבל בעיתון אפשר לקרוא.
שלי יחימוביץ': עכשיו יש לנו הזדמנות להשפיע.
שלי יחימוביץ': לא היתה לנו הזדמנות קודם.
אביגדור יצחקי: גברתי, היתה לך ההזדמנות להשפיע על שרייך, שלא יסכימו.
שלי יחימוביץ': ניסיתי, כשלתי.
אביגדור יצחקי: נכשלת בגדול, לא סתם.
שלי יחימוביץ': אני מודה, נכשלתי.
שלי יחימוביץ': הנה, יש לי הזדמנות לתקן את המעוות.
שלי יחימוביץ': ותהיה לי עוד הזדמנות, בוועדת הכספים.
אביגדור יצחקי: המשא ומתן שהתקיים בין שרי הממשלה, אתאר אותו כדלקמן.
אביגדור יצחקי: קודם כול, חבר הכנסת גדעון סער, אני נגד העלאת שכר המינימום.
גדעון סער: אני יודע שזו עמדתך.
אביגדור יצחקי: אבל יש הסכם קואליציוני, ואני אכבד אותו.
אביגדור יצחקי: בהסכם הקואליציוני הפעימה הראשונה עברה כמו שנכתב בהסכם.
אביגדור יצחקי: עמיר פרץ יכול להיות גאה על ההסכם הזה.
שלי יחימוביץ': אחר כך הפרתם את ההסכם הקואליציוני.
רוחמה אברהם-בלילא: למה את עונה לו.
רוחמה אברהם-בלילא: הוא לא הפריע לדברייך, חברת הכנסת יחימוביץ.
אביגדור יצחקי: אני רוצה לומר, זה לא שינוי מהחוק הקודם.
אביגדור יצחקי: החוק הקודם בוצע.
אביגדור יצחקי: אין תיקון של מה שהיה.
אביגדור יצחקי: לא מורידים את מה שהיה קודם.
אביגדור יצחקי: הוא בוצע.
אביגדור יצחקי: לעצם העניין, התכנסו חברי מפלגת העבודה, שהם יוזמי החוק, התכנסה ממשלת ישראל, התכנס אוצר המדינה, ואמרו שמאחר ששר הביטחון דורש גם שכר מינימום אבל גם תוספת של כספים רבים בגין המלחמה – יש קושי לממש את הבקשה לטובת המלחמה.
אביגדור יצחקי: ההצעה היתה שהוא ידחה את הפעימה השנייה.
אביגדור יצחקי: אבל אם הפעימה השנייה היתה סכום מסוים, יוסיפו על כך סכום נוסף.
שלי יחימוביץ': 15 ש"ח בחודש.
שלי יחימוביץ': הפעימה עולה 1,350 ש"ח.
שלי יחימוביץ': הדחייה בפעימה עולה 1,350 ש"ח.
שלי יחימוביץ': אם אתה מוסיף 15 ש"ח, אתה צריך כמה?
שלי יחימוביץ': עשרה חודשים כדי לאסוף את הסכום הזה.
אביגדור יצחקי: לעצם העניין, אמרו: נוסיף.
אביגדור יצחקי: דנו בכמה יוסיפו, ועשו חשבון שבתוך מספר מסוים של חודשים, אם לוקחים את כל התקופה – חברת הכנסת יחימוביץ, את לא מקשיבה.
אביגדור יצחקי: זה מה שנמסר לי, אני מוסר לכם.
אביגדור יצחקי: עשו חשבון שאם לוקחים את סך כל התקופה מהפעימה הקודמת לפעימה הבאה, הסכום הנוסף הזה מכסה את כל תקופת הפעימה השנייה.
אורי אריאל: זה לא יכול להיות.
אביגדור יצחקי: אתה יכול להגיד "לא יכול להיות".
אביגדור יצחקי: אין לך מושג כמה הפעימה ואין לך מושג כמה התוספת.
אורי אריאל: אז תגיד לנו.
אביגדור יצחקי: לא רוצה.
אביגדור יצחקי: תפסיקו להיות פופוליסטים כל הזמן.
אביגדור יצחקי: הנה, אני אומר לך, תבדוק אותי: סך כל התוספת שבחלק השני של הפעימה, מכסה את סך הכול החסר מההתחלה ועד הסוף.
אורי אריאל: אז הנטל על העובדים, העובדים ביקשו את זה?
אביגדור יצחקי: לא, שרי מפלגת העבודה.
אביגדור יצחקי: אני לא מציע לאף אחד לזלזל באינטגריטי שלהם ובדאגה שלהם לציבור העובדים.
אביגדור יצחקי: גם לחברת הכנסת יחימוביץ, שהיא חברת הסיעה שלהם, ויושב ראש הסיעה שלה יושב פה – אני לא ממליץ לזלזל באינטליגנציה ובאינטגריטי שלהם ובדאגה לעובדים.
אביגדור יצחקי: הם קיבלו את ההסדר הזה והצביעו בעדו בממשלה.
אביגדור יצחקי: כל אמירה אחרת פוגעת באנשים האלה ולא עושה עמם צדק, במיוחד שהם לא נמצאים פה.
רוחמה אברהם-בלילא: מרציאנו בבקשה.
שלי יחימוביץ': אני מעריכה את המחויבות שלך כלפי שרי מפלגת העבודה.
אביגדור יצחקי: אגב, לכולם.
יורם מרציאנו: מה שראיתי כאן עכשיו, אולי זה עוד אחד מהסימפטומים של הפוליטיקה במדינת ישראל ושל הציבוריות שאנחנו מביאים החוצה.
יורם מרציאנו: לצערי הרב, אני רואה שהדברים הופכים להיות יותר פופוליסטיים, ויותר לכיוון החוצה, כדי להשפיע על ציבור כזה או אחר בצורה פופוליסטית.
יורם מרציאנו: כי בעצם מסתירים את העובדות האמיתיות.
יורם מרציאנו: לחברי גדעון סער, שהיום הפך להיות איש בתחפושת של אדם חברתי: הוא היה בין האנשים שהתרוצצו פה בכנסת, הרבה מאוד זמן, כמעט קדנציה שלמה, כיושב-ראש הקואליציה.
יורם מרציאנו: שמעתי מחברי קואליציה שהיו בתקופתך, חברי כנסת, מה היה קורה אם מישהו היה מעז לדבר נגד הנהלת הקואליציה בנושאים חברתיים – למשל על כל הגזירות החברתיות, שאת טביעות האצבעות שלהן רואים עד היום, היו בתקופה שהיית יושב-ראש קואליציה.
יורם מרציאנו: היום אתה בא להטיף לכולם.
יורם מרציאנו: אתה האיש החברתי, שדואג לילדים ודואג למסכנים ודואג לשכונות ולעיירות הפיתוח.
יורם מרציאנו: התחפשת היום, גדעון, לאיש חברתי.
יורם מרציאנו: אני רוצה לומר לך, במלוא החברות והכנות, באהבה גדולה: אתה יודע, הגלגל מסתובב.
יורם מרציאנו: היית שם והיום אתה פה.
גדעון סער: אתם דואגים להחזיר אותי לשם.
יורם מרציאנו: עוד ארוכה הדרך.
יורם מרציאנו: עוד ארוכה הדרך אל האושר.
יורם מרציאנו: תתחיל להתרגל לשיר הזה.
יורם מרציאנו: חכו, סבלנות.
יורם מרציאנו: הציבור לא מטומטם, לא כזה פראייר.
יורם מרציאנו: בכל הכבוד, גדעון, פתאום הפכת להיות הדואג הגדול לשכר המינימום של מפלגת העבודה.
גדעון סער: הצבעתי בעד החוק.
יורם מרציאנו: אני אומר לך: אף אחד לא התחייב.
יורם מרציאנו: אבל הדאגה לעמיר פרץ, איזו דאגה.
גדעון סער: לא דיברתי על עמיר פרץ.
גדעון סער: הסברתי על מה הוא דיבר בבחירות.
רוחמה אברהם-בלילא: אתה לא עונה לו.
יורם מרציאנו: מספיק עם הצביעות הזאת, באמת.
יורם מרציאנו: תכף אחזור בי גם כן, אומר שהתכוונתי לשרים אבל לא ...
חיים אורון: אמרת "אהבה" ו"חברות".
יורם מרציאנו: הכול הולך יחד.
יורם מרציאנו: למדתי בכנסת הכול, בתקופה קצרה מאוד.
גדעון סער: אתה לא יכול להגיד שלמדת הכול.
יורם מרציאנו: למדתי את השטיקים.
יורם מרציאנו: נכנסתי אליהם מהר.
יורם מרציאנו: אני אומר לך, גדעון, בכל הכבוד.
יורם מרציאנו: קודם כול, מפלגת העבודה לא ניצחה בבחירות.
יורם מרציאנו: אם היא היתה מנצחת בבחירות אולי כבר היה שכר מינימום של 1,000 דולר, כפי שהתחייבנו לציבור.
יורם מרציאנו: אבל מפלגת העבודה היא שותפה, ואחד מהנושאים המרכזיים בהסכם הקואליציוני שלנו הוא שכר המינימום.
יורם מרציאנו: אני רוצה להזכיר לך שהיתה פעימה ראשונה, והיא כבר ישנה בתלוש המשכורת.
יורם מרציאנו: ותהיה פעימה שנייה.
יורם מרציאנו: הייתי רוצה שהיא תהיה עכשיו, אבל היא תהיה בעוד חצי שנה.
יורם מרציאנו: אני אומר לך, תקשיב טוב.
יורם מרציאנו: הממשלה הזאת תחזיק מעמד הרבה מאוד זמן, למורת רוחך.
אורי אריאל: עד 2012.
יורם מרציאנו: ונעבוד יחד, כי בסוף מצאנו את השפה המשותפת לעבוד יחד.
יורם מרציאנו: אולי רצית שלא נעבוד יחד.
יורם מרציאנו: אני אומר לך, גדעון, בסוף בסוף, בתלוש המשכורת יהיו גם 1,000 דולר.
יורם מרציאנו: יהיו 1,000 דולר, הודות למפלגת העבודה.
חיים אורון: הוא הולך לרדת ל-4.10.
יורם מרציאנו: שירד ל-4.
יורם מרציאנו: יהיו 1,000 דולר.
רוחמה אברהם-בלילא: חבר הכנסת אורון, תודה.
רוחמה אברהם-בלילא: חבר הכנסת נסים זאב.
נסים זאב: אני מחזיק אצבעות לשר הביטחון פרץ.
נסים זאב: אגיד לכם מדוע.
נסים זאב: המלחמה שלו מול החזבאללה במלחמת לבנון השנייה שהיתה למדינת ישראל תתגמד מול המאבק שיש לו מול שלי יחימוביץ.
נסים זאב: אני לא צוחק.
יעקב מרגי: אנחנו לא מאמינים לך שאתה לא צוחק.
נסים זאב: אני ממש לא צוחק.
נסים זאב: אש בתוך הבית.
נסים זאב: ברצינות.
נסים זאב: זה שהוא נשאר,
רוחמה אברהם-בלילא: לא, אני לא מסכימה.
נסים זאב: לעניין.
נסים זאב: שאלתי כמה זמן הדחייה.
נסים זאב: הבנתי שהיא עד חודש מאי, זה נכון?
נסים זאב: אני מבין שהדחייה היא טקטית.
אביגדור יצחקי: לדעתי היא היתה צריכה להיות במאי-יוני...
גדעון סער: היא היתה טקטית, אבל מאז שליברמן הצטרף היא אסטרטגית.
נסים זאב: לא, היא לא אסטרטגית.
חיים אורון: יצא לך טוב, גדעון.
נסים זאב: אני מבין שהדחייה היא עד מאי, זה נכון?
אורי אריאל: הבעיה היא שאין פה אף אחד מישראל ביתנו,
רוחמה אברהם-בלילא: היא נדחית בחצי שנה, ממאי לנובמבר.
נסים זאב: בעצם יש ...
נסים זאב: שבסופו של דבר, בנובמבר,
נסים זאב: אז שאלתי את חברת הכנסת קולט אביטל, והייתי שמח לשמוע את התשובה: אם זה כך, אני חושב שלא צריכים לעשות מזה עניין גדול, ואני בוודאי אתמוך.
חיים אורון: מה שהקואליציה עושה לאנשים.
גדעון סער: שמית.
רוחמה אברהם-בלילא: יהיו שתי הצבעות.
רוחמה אברהם-בלילא: הצבעה על הפיצול והצבעה על הוועדה.
גדעון סער: ויהיה דיון על הוועדה.
גדעון סער: אני רוצה לדבר על הוועדה.
רוחמה אברהם-בלילא: הפעם לא תקבל רשות דיבור.
אביגדור יצחקי: אני רוצה לשאול: איפה נידונה הפעימה הראשונה?
גדעון סער: ועדת העבודה והרווחה.
גדעון סער: אצל שרוני, בקדנציה הזאת.
ראובן ריבלין: החוק עבר בוועדת העבודה והרווחה.
אורי אריאל: אז זה יהיה בוועדת כספים.
ראובן ריבלין: אבל אין בעיה שזה יהיה בכספים.
גדעון סער: לא דנים עכשיו על הוועדה, כי יש לי מה להגיד על זה, אני לא רוצה להתפרץ.
רוחמה אברהם-בלילא: אני רוצה להצביע על השאלה אם מפצלים את הצעת החוק מחוק ההסדרים או משאירים אותה.
גדעון סער: הצבעה שמית.
רוחמה אברהם-בלילא: ה צ ב ע ה אביגדור יצחקי – בעד עתניאל שנלר – בעד מיכאל נודלמן – עזב שלי יחימוביץ – נגד
יורם מרציאנו: הצבעת נגד שכר המינימום, שלי?
יורם מרציאנו: ה צ ב ע ה (המשך) קולט אביטל – לא משתתפת בהצבעה יורם מרציאנו – בעד אברהם מיכאלי – בעד נסים זאב – בעד יעקב מרגי – בעד יצחק זיו – בעד גדעון סער – נגד ראובן ריבלין – נגד סטס מיסז'ניקוב – בעד יצחק אהרונוביץ – בעד אורי אריאל – נגד חיים אורון – בעד רוחמה אברהם – נגד
ראובן ריבלין: לעניין הוועדה אני רוצה לומר משהו.
גדעון סער: רגע, אני רוצה רוויזיה.
גדעון סער: אני לא מוותר פה.
רוחמה אברהם-בלילא: בעד הצביעו 10, נגד הצביעו חמישה.
רוחמה אברהם-בלילא: לפיכך אני קובעת שהצעת החוק לא תפוצל מחוק ההסדרים.
רוחמה אברהם-בלילא: רוויזיה – אבל לא בהצבעה שמית.
רוחמה אברהם-בלילא: אני עוברת לעניין הוועדה.
רוחמה אברהם-בלילא: הוועדה המוצעת לפנינו על-ידי הממשלה היא ועדת הכספים.
רוחמה אברהם-בלילא: חבר הכנסת ריבלין וחבר הכנסת סער.
ראובן ריבלין: לפני שחבר הכנסת סער מדבר, אני רוצה לומר משהו.
ראובן ריבלין: חבר הכנסת מרציאנו, לגבי החוק הקודם הפניתי את תשומת לבכם שהחוק המקורי חוקק בוועדת העבודה והרווחה.
ראובן ריבלין: וגם חוק זה.
ראובן ריבלין: לעומת זאת, כאן לא מבקשים לדבר על העיקרון, כי העיקרון נשאר.
ראובן ריבלין: מבקשים לדבר רק על דחייה בתשלום.
ראובן ריבלין: לכן בהחלט יכולים לראות את ועדת הכספים כוועדה שיכולה לעסוק בכך, בלי לפגוע בהליכי החקיקה של הכנסת.
חיים אורון: לדעתי הוועדה לשלום הילד.
גדעון סער: בכל הכבוד, אני חולק על חבר הכנסת ריבלין, אם כי אני מודיע שבעניין זה יש חופש הצבעה לחברי סיעת הליכוד, וכל אחד יכול להצביע.
חיים אורון: גם לחברי סיעת מרצ.
גדעון סער: מה זאת אומרת "עיקרון" לעומת "דחיית היישום"?
גדעון סער: כל הנושא הוא נושא כספי, כמה זה שכר מינימום מה ההבדל בין העלאה לבין מניעת העלאה?
גדעון סער: זה אותו דבר.
גדעון סער: הכנסת הזאת דנה בנושא הזה כשהובא על-ידי הממשלה, בוועדת העבודה והרווחה.
גדעון סער: בלתי סביר לקחת את זה מהוועדה הזאת ברגע זה.
גדעון סער: הנושא הזה צריך להידון בוועדת העבודה והרווחה.
רוחמה אברהם-בלילא: עמדת הקואליציה נשארת בעינה, ועדת הכספים.
ראובן ריבלין: אני רוצה להפנות את תשומת לבכם.
ראובן ריבלין: כאן לא מדברים על העיקרון, כי הוא נשאר.
ראובן ריבלין: לכן בהחלט יכולים לראות את ועדת הכספים כוועדה שיכולה בלי לפגוע בהליכי החקיקה של הכנסת לדון בעניין.
חיים אורון: לפי דעתי, הוועדה לזכויות הילד.
גדעון סער: בכל הכבוד, אני חולק, אם כי אי מניח וכל אחד יכול להצביע לפי דרכו.
גדעון סער: אבל אני לא יכול.
גדעון סער: גברתי, מה זאת אומרת עיקרון ודחיית היישום.
גדעון סער: כל הנושא הוא נושא כספי של כמה זה שכר מינימום.
גדעון סער: מה הבדל בין העלאה למניעת ההעלאה.
גדעון סער: זה אותו הדבר.
גדעון סער: פשוט בלתי סביר לקחת את זה ברגע זה מוועדת העבודה והרווחה.
רוחמה אברהם-בלילא: עמדת הקואליציה היא בעד להעביר את זה לוועדת הכספים.
רוחמה אברהם-בלילא: הצבעה בעד – רוב נגד – מיעוט נמנעים – אין ההצעה להעביר את הדיון בהצעת החוק לוועדת הכספים, נתקבלה.
רוחמה אברהם-בלילא: אני עוברת לסעיף 74 - תיקון חוק תכנית החירום הכלכלית.
רוחמה אברהם-בלילא: המשך קיצוץ 4% מגמלאות וקצבאות הביטוח הלאומי למעט ביטוח סיעודי.
חיים אורון: איפה הגימלאים כאן?
רוחמה אברהם-בלילא: עמדת הממשלה?
אביגדור יצחקי: אני רוצה לומר שהתשלום בין 2006 ל-2007 לא השתנה.
חיים אורון: זה אותו דבר כמו - - -
אביגדור יצחקי: זה לא אותו סיפור.
חיים אורון: זה בדיוק אותו סיפור: אני אומר את זה ברצינות בלי שום דמגוגיה.
חיים אורון: ברגע שמקצצים גמלה לאדם - לחברי הכנסת מש"ס, מדובר בדמי הלידה, מענקי הלידה וקצבת הלידה.
אביגדור יצחקי: למה אתה לא אומר את האמת.
אביגדור יצחקי: יש שוני בין 2007 ל-2006.
חיים אורון: כשתשמע את האמת, לא יהיה לך כל כך נעים לשמוע אותה.
חיים אורון: שמירת הריון, מענקי לימוד, דמי פגיעה בעבודה ופשיטות רגל.
חיים אורון: זאת אומרת, מי שעובד במפעל פושט רגל ואין שום מקום אחר שמשלם לו, הביטוח הלאומי משלם לו משהו.
חיים אורון: לו הם קיצצו לפני שנה 4%.
אביגדור יצחקי: לא לפני שנה.
חיים אורון: לפני שנתיים שלוש.
אביגדור יצחקי: ב-2002.
גדעון סער: אם הוא מקבל שכר מינימום הוא חוטף כאן וכאן.
חיים אורון: אני טוען כל הזמן שכל התקציב של 2007 הוא המשך 2002-2003, סילבן וביבי.
גדעון סער: גם ביבי.
חיים אורון: גם סילבן וגם ביבי.
חיים אורון: למה צריך להמשיך את זה?
חיים אורון: למה כשמק
חיים אורון: פיאים לי את הורדת המס אומרים: "אסור".
חיים אורון: למה כשמקפיאים לו את הגמלה זה בסדר?
שלי יחימוביץ': למה המשכורת שלנו עולה ושלהם יורדת?
שלי יחימוביץ': שלי עולה.
שלי יחימוביץ': למה שלי צריכה לעלות?
אביגדור יצחקי: אני רוצה להשיב.
אביגדור יצחקי: ב-2002 קוצצו - הייתי מנכ"ל משרד ראש הממשלה - וקיצצו 4% מהקצבאות.
אביגדור יצחקי: עשו את זה בהוראת שעה על מנת שביום מן הימים, כשירווח, יוכלו להחזיר את זה.
אביגדור יצחקי: כיוון שתקציבי המדינה, ב-4 השנים האחרונות לא אושרו, כל שנה ושנה המשיכו את הוראת השעה.
אביגדור יצחקי: זה לא אומר שהמשיכו לקצץ את הכסף, בכסף לא נגעו.
אביגדור יצחקי: נגעו חד פעמי ב-2002 ולכן לא החזירו.
חיים אורון: גם הצמידו את זה למדד ולא לשכר הממוצע, שזה עוד 3% או 4%.
שלי יחימוביץ': בניגוד לנו, שאנחנו צמודים למדד הממוצע.
אביגדור יצחקי: לפעמים יש מדד טוב ולפעמים יש מדד נמוך.
חיים אורון: בשנים האחרונות הפער הוא 3%-4%.
אביגדור יצחקי: זה גם יכול היה להיות הפוך.
אביגדור יצחקי: לכן הסעיף הזה, שהוא באמת כספי טהור – הוא, דרך אגב, חייב להיות בחוק ההסדרים, ולפחות בזה תודו ביושר.
חיים אורון: על זה אני אומר שאנחנו בעד שזה יהיה בחוק ההסדרים.
אביגדור יצחקי: אם היה לי כסף, לא הייתי בעד החוק של שכר המינימום.
שלי יחימוביץ': אז למה לא מקפיאים את הרפורמה במס?
אביגדור יצחקי: זה ויכוח אחר.
אביגדור יצחקי: זו פשוט תפיסת עולם, כבר דיברנו על זה.
אביגדור יצחקי: אני חושב שהרפורמה במס מביאה לצמיחה והצמיחה מביאה כסף לעניים יותר מכל תשלום שאת נותנת.
שלי יחימוביץ': בגלל זה יש 700,000 ילדים מתחת לקו העוני, בגלל הרפורמה במס.
אביגדור יצחקי: לכן אי אפשר להמשיך את הסעיף הזה בלי לקצץ בהרבה מאוד סעיפים אחרים.
אביגדור יצחקי: זה סעיף של הרבה מאוד מיליארדים ואתם חייבים לאשר אותו בוועדת הכספים.
סמדר אלחנני: אני רוצה להוסיף כאן מידע, אין לי דעה.
סמדר אלחנני: כל הקצבאות עליהן מדובר הן המשך הוראת השעה שקיצצה אותן ב-4% ומציעים עכשיו לחדש אותן.
סמדר אלחנני: כל הקצבאות האלה, מלבד קצבת הבטחת הכנסה, משולמות על ידי הביטוח הלאומי.
סמדר אלחנני: אין לזה שום משמעות על תקציב המדינה.
סמדר אלחנני: החישוב שלי תקציב המדינה להבטחת הכנסה, כל החיסכון הוא מאה מיליון שקלים.
רוחמה אברהם-בלילא: אנחנו מצביעים בשתי הצבעות.
רוחמה אברהם-בלילא: ההצבעה הראשונה תהיה על פיצול או להשאיר וההצבעה השניה תהיה על הוועדה.
רוחמה אברהם-בלילא: הצבעה בעד - 8 נגד - 3 נמנעים – אין ההצעה שלא לפצל את הצעת החוק מחוק ההסדרים, נתקבלה.
רוחמה אברהם-בלילא: בעד הצביעו 8, נגד 3 ולפיכך אני קובעת שהצעת החוק לא מפוצלת מחוק ההסדרים.
רוחמה אברהם-בלילא: אנחנו עוברים להצבעה השניה, שהצעת החוק תועבר לוועדת הכספים.
רוחמה אברהם-בלילא: מי בעד העברת הצעת החוק לוועדת הכספים?
גדעון סער: רגע, גברתי, אני רוצה לנמק.
גדעון סער: כל נושא קצבאות, שהן גמלאות וקצבאות של ביטוח לאומי, הוא נושא שמסור לוועדת העבודה והרווחה.
גדעון סער: זה המשך קיצוץ של גמלאות וקצבאות של ביטוח לאומי.
גדעון סער: אביגדור, אל תגיד כל דבר לא, כשאתה יודע שזה כן.
גדעון סער: זה מסור לוועדת העבודה והרווחה, ואני דורש שזה יידון שם.
רוחמה אברהם-בלילא: ההצבעה היא על הצעת הממשלה.
רוחמה אברהם-בלילא: בעד – זה להעביר את הנושא לוועדת הכספים.
רוחמה אברהם-בלילא: הצבעה בעד – רוב נגד - מיעוט נמנעים – אין ההצעה להעביר את הצעת החוק לדיון בוועדת הכספים, נתקבלה.
רוחמה אברהם-בלילא: אני קובעת שהצעת החוק הזאת תידון בוועדת הכספים.
רוחמה אברהם-בלילא: אני עוברת להצבעה סעיף 75(1).
רוחמה אברהם-בלילא: תיקון חוק המדיניות הכלכלית לשנת הכספים 2004 (תיקוני חקיקה), התשס"ד-2004, תיקון תכנית ויסקונסין: הסמכת שר התמ"ת להאריך את תקופת השירות בקהילה (עבודה ללא שכר) המרבית ב-4 חודשים נוספים, למשתתף מסוים.
רוחמה אברהם-בלילא: אנחנו נצביע בשתי הצבעות.
רוחמה אברהם-בלילא: האחת, האם להשאיר או להוציא מחוק ההסדרים.
רוחמה אברהם-בלילא: ההצבעה השניה היא לגבי הוועדה.
רוחמה אברהם-בלילא: עמדת הממשלה, אני מניחה, היא להשאיר.
רוחמה אברהם-בלילא: מי בעד - - - סדר הדוברים: אורי אריאל, חיים אורון, גדעון סער.
אורי אריאל: יש לי רק בקשה אחת.